Fantasmas de luz

Fantasmas de luz é unha novela de Agustín Fernández Paz, publicada en 2011 por Edicións Xerais de Galicia.

Trama
A novela conta a historia de Damián e Marga, un matrimonio que ve as súas vidas golpeadas polo desemprego. A Damián, que lavaba máis de 30 anos no oficio, bótano do traballo xa que o edificio no que desempeñaba o seu labor como operador de cabina vai ser derrubado. Por mor da súa idade cústalle volver ó mercado laboral. A partir dese momento as súas vidas experimentan un cambio incrible. De maneira progresiva, os seus corpos vanse tornando invisibles para o resto da xente.
Narración
A obra conta con 14 capítulos e un apartado de Tomas extra constituído por 6. Ademais, posúe un anexo que recolle todas as referencias que saen ao longo da novela sobre o cine. Está escrito en terceira persoa e ten un narrador omnisciente. A súa estrutura interna é:
 Introdución, que vai dende o capítulo 1 ata o 4, onde se presentan ós personaxes e a súa situación.
 Nó, que abarca os capítulos 5 ata 10, relatando o problema que golpea as vidas dos protagonistas.
 Desenlace, dende o capítulo 11 ata o 14, amosando como logran vencer as adversidades.
Personaxes
Damián: nado en 1954, é un home de 53 anos, casado e cun fillo que vive no estranxeiro. É empregado nunha sala de cines dende hai máis de 30 anos. Resulta algo escéptico ás veces.

Marga: casada con Damián, é unha muller optimista e positiva. Intenta verlle o lado bo ás cousas que suceden. Finalmente decide abrir unha floraría con Aida.

Ismael: fillo de Marga e Damián.

Don Carlos: xefe de Damián.

Aida: amiga e compañeira de traballo de Marga.

Espazo e tempo
Os acontecementos relatados na historia desenvólvese entre o 2008 e o 2009. Os lugares recorrentes na historia son a casa dos protagonistas, o cine onde traballaba Damián e as rúas da cidade.

As películas da novela

 O crepúsculo dos deuses
 Amarcord
 Despois da media noite
 Eu son lenda
 O exorcista (filme)
 Alien, o oitavo pasaxeiro
 O espírito da colmea
 Centauros do deserto
 Os catrocentos golpes
 París, Texas
 Días de radio
 O home que puido reinar
 Blade Runner
 Cinema Paradiso
 O sexto sentido
 Casino
 O padriño
 Caio longo
 Os luns ó sol
 Morte dun viaxante
 Full Monty
 Chovendo pedras
 As uvas da ira
 Tempos modernos
 O señor dos aneis
 Coa morte nos talóns
 O club dos poetas mortos
 Os outros
 American History X
 Cidadán Kane
 Matar un reiseñor
 Big Fish
 Amélie
 O gatopardo
 Morte en Venecia
 Drácula, príncipe das tebras
 As pontes de Madison
 Thelma e Louise
 O ceo sobre Berlín
 City of Angels (filme)
 O home invisible
 O doutor Frankenstein
 A noiva de Frankenstein
 O nome da rosa
 Terminator
 O home sen sombra
 Atrapa un ladrón
 Só ante o perigo
 A caixa de música
 Lonxe do ceo
 A gran proba
 Desexando amar
 2046
 Psicose (filme de 1960)
 West Side Story
 Espartaco
 O festín de Babette
 O apartamento
 Grupo salvaxe
 Jules e Jim
 Vania na rúa 42
 Sombras e néboa

 Traducións 
 Foi traducida ao castelán por María Isabel Soto López co título de Fantasmas de luz e publicada en 2011 por Editorial Anaya.
 E ao catalán por Josep Franco Martínez co título de Fantasmes de llum e publicada en 2012 por Ed. Bromera.

Notas 

Véxase tamén 
 Bibliografía 
 Fernández Paz, A. (2011). Fantasmas de luz, ilus. Miguelanxo Prado. Vigo: Xerais.
 Ligazóns externas 
 Fantasmas de luz , na páxina web de Edicións Xerais.

Categoría:Obras narrativas en galego
Categoría:Obras literarias de 2011
Categoría:Obras literarias de Agustín Fernández Paz